પેલી પડોશણ બોલી એક વ્રત એવું છે જો શ્રીમતી એ વ્રત શ્રધ્ધા અને ભક્તિ ભાવનાપૂર્વક અને એક નિષ્ઠાથી કરે તો ભગવાન તેના સામું જુએ અને દુઃખ દરિદ્રનો અંત આવે અને પ્રભુ તેની શેર માટીની ખોટ પૂરી કરે. આવું પાડોશણનું બોલવું સાંભળીને શ્રીમતી દેવી તૂર્ત જ તે પાડોશણ પાસે ગઈ અને કહેવા લાગગી, “ઓ ભલી બાઈ, બહેન ! તમારી વાત મેં સાંભળી છે. તેમાં મારી ભલાઈ છે. એવું તેમ કહ્યું તો હવે એ કયું વ્રત છે અને મારે કેવી રીતે કરવું તે મને કહો હું પૂર્ણ ભક્તિભાવથી તે વ્રતને આદરું માટે આપ મને વિધિ બતાવો.”